CELEX: 62013CA0567
Language: lv
Date: 2015-02-12 00:00:00
Title: Lieta C-567/13: Tiesas (trešā palāta) 2015. gada 12. februāra spriedums ( Fővárosi Törvényszék (Ungārija) lūgums sniegt prejudiciālu nolēmumu) – Nóra Baczó , János István Vizsnyiczai / Raiffeisen Bank Zrt Lūgums sniegt prejudiciālu nolēmumu — Patērētāju tiesību aizsardzība — Direktīva 93/13/EEK — 7. pants — Hipotekārā kredīta līgums — Šķīrējklauzula — Negodīgs raksturs — Patērētāja celta prasība — Valsts procesuālo tiesību norma — Tiesas, kurā celta prasība par standartlīguma atzīšanu par spēkā neesošu, kompetences izskatīt prasību atzīt šajā līgumā iekļautos noteikumus par negodīgiem neesamība

13.4.2015   
            
            
               LV
            
            
               Eiropas Savienības Oficiālais Vēstnesis
            
            
               C 118/9
            
         Tiesas (trešā palāta) 2015. gada 12. februāra spriedums (Fővárosi Törvényszék (Ungārija) lūgums sniegt prejudiciālu nolēmumu) – Nóra Baczó, János István Vizsnyiczai/Raiffeisen Bank Zrt
   
   (Lieta C-567/13) (1)
   
   (Lūgums sniegt prejudiciālu nolēmumu - Patērētāju tiesību aizsardzība - Direktīva 93/13/EEK - 7. pants - Hipotekārā kredīta līgums - Šķīrējklauzula - Negodīgs raksturs - Patērētāja celta prasība - Valsts procesuālo tiesību norma - Tiesas, kurā celta prasība par standartlīguma atzīšanu par spēkā neesošu, kompetences izskatīt prasību atzīt šajā līgumā iekļautos noteikumus par negodīgiem neesamība)
   (2015/C 118/11)
   Tiesvedības valoda – ungāru
   
      Iesniedzējtiesa
   
   
      Fővárosi Törvényszék
   
   
      Pamatlietas puses
   
   
      Prasītāji: Nóra Baczó, János István Vizsnyiczai
   
   
      Atbildētāja: Raiffeisen Bank Zrt
   
   
      Rezolutīvā daļa:
   
   Padomes 1993. gada 5. aprīļa Direktīvas 93/13/EEK par negodīgiem noteikumiem patērētāju līgumos 7. panta 1. punkts ir jāinterpretē tādējādi, ka tam nav pretrunā valsts procesuālo tiesību norma, saskaņā ar kuru rajona tiesa, kuras kompetencē ir izskatīt patērētāju prasības, kas attiecas uz standartlīgumu atzīšanu par spēkā neesošiem, nevar izskatīt minētā patērētāja prasību atzīt, ka tā paša līguma noteikumi ir negodīgi, ja vien lietas nodošana no rajona tiesas nerada tādas procesuālas neērtības, kuru dēļ patērētājiem Eiropas Savienības tiesībās piešķirto tiesību izmantošana pārmērīgi tiek apgrūtināta. Šajā ziņā nepieciešamās pārbaudes ir jāveic valsts tiesai.
   
      (1)  OV C 71, 8.3.2014.